

IARSCRÍBHINN

**Comhtháscairí aschuir agus toraidh le haghaidh iarratais ar CED**

Ní mór gach sonra pearsanta[[1]](#footnote-2) a mhiondealú de réir inscne (fireann, baineann, neamh-dénártha).

1. Comhtháscairí aschuir maidir le tairbhithe

* daoine dífhostaithe\*,
* daoine neamhghníomhacha\*,
* daoine fostaithe\*,
* daoine féinfhostaithe\*,
* daoine faoi bhun 30 bliana d'aois\*,
* daoine os cionn 54 bliana d'aois\*,
* daoine a bhfuil oideachas meánscoile íochtaraí nó níos lú ná sin (ISCED 0-2) acu\*,
* daoine a bhfuil oideachas meánscoile uachtaraí (ISCED 3) nó oideachas iar-mheánscoile (ISCED 4) acu\*,
* daoine a bhfuil oideachas treasach (ISCED 5-8) acu\*.

Tá an líon iomlán tairbhithe le ríomh go huathoibríoch ar bhonn na gcomhtháscairí aschuir a bhaineann le stádas fostaíochta[[2]](#footnote-3).

Ní mór na sonraí sin maidir le tairbhithe atá rannpháirteach i mbearta cómhaoinithe CED a sholáthar sa tuarascáil deiridh mar a shonraítear in Airteagal 20(1).

1. Comhtháscairí toraidh maidir le tairbhithe

* céatadán de thairbhithe CED atá i mbun fostaíochta (arna mhiondealú de réir chineál an chonartha: lánaimseartha/páirtaimseartha, conradh ar théarma seasta/conradh neamhiata) agus atá féinfhostaithe, 6 mhí tar éis dheireadh na tréimhse cur chun feidhme\*,
* céatadán de thairbhithe CED a bhfuil cáilíocht bainte amach acu 6 mhí tar éis dheireadh na tréimhse cur chun feidhme\*,
* céatadán de thairbhithe CED atá i mbun oideachais nó oiliúna 6 mhí tar éis dheireadh na tréimhse cur chun feidhme\*.

Ní mór na sonraí sin a sholáthar sa tuarascáil deiridh mar a shonraítear in Airteagal 20(1) agus ní mór iad a bhailiú ó shonraí arna soláthar ag údaráis inniúla an Bhallstáit agus ó shuirbhéanna ar na tairbhithe (mar a shonraítear in Airteagal 20(1)d). Cumhdóidh na sonraí sin líon iomlán ríofa na dtairbhithe mar a thuairiscítear faoi na comhtháscairí aschuir i bpointe (1). Tiocfaidh na céatadáin leis an iomlán ríofa sin freisin.

1. Comhtháscaire toraidh fhadtéarmaigh maidir le tairbhithe

* céatadán de thairbhithe CED atá i mbun fostaíochta, lena n-áirítear an fhéinfhostaíocht, 18 mí tar éis dheireadh na tréimhse cur chun feidhme a shonraítear sa chinneadh maoinithe\*.

Ní mór na sonraí sin a chur ar fáil faoi dheireadh an 19ú mí tar éis dheireadh na tréimhse cur chun feidhme. Ba cheart do na sonraí sin líon iomlán ríofa na dtairbhithe mar a thuairiscítear faoi na comhtháscairí aschuir i bpointe (1) a chumhdach. Tiocfaidh na céatadáin leis an iomlán ríofa sin freisin. Maidir le cásanna móra lena gcumhdaítear níos mó ná 1 000 tairbhí, de rogha air sin féadfar sonraí a bhailiú bunaithe ar shampla ionadaíoch den líon iomlán tairbhithe a thuairiscítear mar tháscaire aschuir faoi phointe (1).

1. Ní mór do na húdaráis bhainistíochta córas a bhunú lena dtaifeadfar agus lena stórálfar sonraí na rannpháirtithe aonair i bhfoirm leictreonach. Ní mór socruithe próiseála sonraí na mBallstát a bheith i gcomhréir le forálacha Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena n-aisghairtear Treoir 95/46/CE (IO L 119, 4.05.2016, lch. 1), go háirithe Airteagal 4, Airteagal 6 agus Airteagal 9 den Rialachán sin. Na sonraí a thuairiscítear faoi na táscairí a bhfuil \* in aice leo, is sonraí pearsanta iad de réir Airteagal 4(1) de Rialachán (AE) 2016/679. Tá sé riachtanach iad a phróiseáil chun an oibleagáid dhlíthiúil a bhfuil an rialtóir faoina réir a chomhlíonadh (Airteagal 6(1)(c) de Rialachán (AE) 2016/679). [↑](#footnote-ref-2)
2. Dífhostaithe, neamhghníomhach, fostaithe, féinfhostaithe [↑](#footnote-ref-3)